ପାଣାଜୀଃ ତିବ୍ବତୀୟ ଧର୍ମଗୁରୁରୁ ଦଲାଇଲାମା ଆଜି ସ୍ବାଧୀନତା ପ୍ରାପ୍ତି ସମୟରେ ଭାରତର ବିଭାଜନ ସମ୍ପର୍କରେ ମତ ଦେଇ ଏକ ନୂଆ ବିବାଦ ସୃଷ୍ଟି କରିଛନ୍ତି।
ସେ କହିଛନ୍ତି, ଯଦି ଜବାହାରଲାଲ ନେହରୁଙ୍କ ବଦଳରେ ମହମ୍ମଦ ଅଲ୍ଲୀ ଜିନ୍ନା ପ୍ରଧାନମନ୍ତ୍ରୀ ହୋଇଥାଆନ୍ତେ, ତା'ହେଲେ ଆଜି ଭାରତ ଓ ପାକିସ୍ତାନ ଅଲଗା ଦେଶ ହୋଇନଥାଆନ୍ତା।
"ଶ୍ରୀ ନେହରୁ ଜଣେ ଆତ୍ମକୈନ୍ଦ୍ରିକ ବ୍ୟକ୍ତି ଥିଲେ। ଜାତିର ପିତା ମହାତ୍ମା ଗାନ୍ଧି ସେତେବେଳେ ଜିନ୍ନା ପ୍ରଧାନମନ୍ତ୍ରୀ ହୁଅନ୍ତୁ ବୋଲି ଚାହୁଁଥିଲେ କିନ୍ତୁ ନେହରୁ ପ୍ରଧାନମନ୍ତ୍ରୀ ହେବାକୁ ଜିଦ୍ ଧରି ବସିବାରୁ ଦେଶ ବିଭାଜନ ହୋଇଥିଲା" ବୋଲି ସେ କହିଛନ୍ତି।
